Lav et referat af nedenstående tekst:

Tekst:
- En anden mandatfordeling i Folketinget, det er det eneste, jeg kunne ønske mig. Sådan lyder kommentaren fra tidligere minkavler i Hørby ved Hobro, Olav Winther Kristensen, mens de sidste afhøringer bliver gennemført i Minkkommissionens lokaler på Frederiksberg. - Så længe Mette Frederiksen kan tælle til 90, så sker der jo egentlig ikke noget. For det er rent politisk bestemt, hvad der skal ske, fortsætter den desillusionerede minkmand. Indtil nedlukningen af den danske minkproduktion skete i november 2020, drev han sammen med sønnen, Morten Winther Kristensen, minkavl på Hørby Østergaard. Venter på svar De er blevet stillet en afklaring i løbet af tre til fem år om afviklingen af deres livsværk, fortæller Morten Winther Kristensen. - Vi vil bare gerne have en afklaring. Perspektiverne har vi fået forklaret, så vi må væbne os med tålmodighed, siger han. Olav og Morten Winther Kristensen er dog gået i gang med at forberede sig på afviklingen af deres nuværende virksomhed. - Vi kommer til at bruge en masse tid på at følge op på og regne på hele den her seance det næste år, og så har jeg jo en pension på et tidspunkt, siger Olav Winther Kristensen. Fokus på fremtiden Men fokus er lige så meget rettet fremad på gården ved Hørby. - Vi  har jo også andre ting i gang, for vi har forhåbentlig også en fremtid, vi skal have planlagt sammen. Så der kan laves en eller anden form for forretning fremadrettet, siger Olav Winther Kristensen, der fortsat kan få det skidt, når han tænker på situationen i november 2020. - Jeg har det da bedre nu, men jeg tror aldrig, jeg vil glemme chokket - og slet ikke den måde, det hele foregik på. - Der vil altid være noget, der sidder og knuger lidt, når man kommer tæt på nogle ømme ting, lyder det fra den tidligere minkavler.

Referat:
De tidligere minkavlere Morten og Olav Winther Kristensen har ikke meget fidus til resultatet af minkkommissionens arbejde, der i dag er på vej ind i sidste fase.